વાસ્તવિક ભારતીય નાગરિકોના ઘણા મોટા સમૂહને ૩૦ જૂન, ૨૦૧૮એ પ્રકાશિત થનાર એનઆરસી લિસ્ટમાંથી પડતા મુકવામાં આવશે. એનઆરસી ૩,૦૦,૦૦૦થી વધુ લોકોનો નિર્ણય નહીં કરી શકે, જેમને ક્યાંકતો વિદેશી ઘોષિત કરી નાખવામાં આવ્યા છે, કયાં તો તેમના કેસ વિશેષ અદાલતોમાં છે, પછીથી, હજારો લોકો કે જેમના નામ એનઆરસી યાદીમાં નહીં હોય તેમને જેલોમાં ભરી દેવામાં આવશે અને તેમને સ્ટેટલેસ કરી નાંખવામાં આવશે. મતાધિકારનો તેમનો મૂળભૂત હક છીનવી લેવામાં આવશે, સંપત્તિનો અધિકાર સમાપ્ત થઈ જશે – કારણકે, મ્યાનમારનાં રોહિંગ્યા લોકોની જેમ તેમની ભારતીય નાગરિકતા સમાપ્ત થઈ જશે.